Bigbang

:*Denne artikkelen omhandler det norske bandet Bigbang. For det koreanske bandet, se [[Bigbang (sørkoreansk band)]]. For teorien om universets opprinnelse, se [[Big Bang]].*

**Bigbang** er et norsk rockeband startet i 1992. Originalbesetningen bestod av Øystein Greni på gitar og vokal, Christer Engen på trommer og Erik Tresselt på bass. Siden starten har det vært flere utskiftninger av medlemmer, og totalt har fire bassister og fem trommeslagere vært medlem i kortere eller lengre tid. Dagens besetning består av Greni, Olaf Olsen på trommer og Nikolai Hængsle på bass.  

Gjennom årene har de produsert ni studioalbum: *[[Waxed]]* (1995), *[[Electric Psalmbook]]* (1999), *[[Clouds Rolling By]]* (2000), *[[Frontside Rock'n'Roll]]* (2002),*[[Radio Radio TV Sleep]]* (2004) (dobbelt-album med en akustisk og en elektrisk del), *[[Poetic Terrorism]]* (2005), *[[Too Much Yang]]* (2007), *[[Edendale]]* (2009), *[[Epic Scrap Metal]]* (2011), *[[The Oslo Bowl]]* (2013), *Glory Chord* (2019) og *Le Californie* (2023). De har også gitt ut en DVD med navnet *Radio Radio TV Sleep*. I desember 2007 ga de ut samleplaten *Something Special – The Best of Bigbang*. De fikk Gammleng-prisen i 2014 og har vært nominert til totalt elleve Spellemann- og Alarmpriser.

## Historie
Bigbang ble startet i 1992 av Øystein Greni, Christer Engen og Erik Tresselt. Den første plata, *[[Waxed]],* ble gitt ut i 1995 på Grenis eget plateselskap, Grandsport Records. I 1997 ble singelen «How Do You Do» gitt ut på 7" vinyl, også denne på Grandsport. Singelen ble gitt ut i fire ulike farger: Sort, gul, grønn og rød.

I 1998 solgte Greni Vespaen sin for å finansiere innspillingen av plata *[[Electric Psalmbook]]*. Også dette ble gitt ut på eget plateselskap, ettersom ingen andre plateselskaper var interessert. På denne tiden var det mye turbulens innad i bandet, og de var i praksis oppløst da de spilte på  vinteren 1999. Til deres store overraskelse ble de svært godt mottatt, og flere plateselskaper meldte sin interesse. De endte med å signere en platekontrakt med Warner, og *Electric Psalmbook* ble gitt ut på nytt samme høst. 

14. februar 2000 ble EPen *[[Girl In Oslo EP|Girl in Oslo]]* gitt ut, og kun fem dager senere ble en internasjonal utgave sluppet i Tyskland, Sveits og Østerrike. Denne hadde en annen sangliste, med en blanding av spor fra EP-ene *Girl in Oslo* og *[[New Glow EP|New Glow]]*, som ble utgitt i juni 2000. I august samme år utkom langspilleren *[[Clouds Rolling By]]* i august. Albumet ble gitt ut både på CD og LP, hvorav LP-utgaven ble presset i kun 500 eksemplarer. 

I juni 2001 ble EP-en *Smiling For* gitt ut, den første innspillingen de gjorde i sitt eget studio. Deres fjerde album, *[[Frontside Rock'n'Roll]]*, ble gitt ut i mai 2002. Tittelkuttet er skrevet til to av Grenis venner som begge døde under tragiske omstendigheter ikke lenge før plata ble gitt ut. I juni 2002 ble albumet *Waxed* re-utgitt på Warner. 

Vinteren 2003 turnerte Bigbang i Norge. De holdt to konserter de fleste stedene de spilte: en akustisk og en elektrisk. Alle konsertene ble tatt opp, og de beste sangene ble gitt ut på det doble livealbumet *[[Radio Radio TV Sleep]]* i august 2003. Senere samme år ga de ut en DVD hvor hoveddelen bestod av opptak fra turneen.

Etter utgivelsen av *Radio Radio TV Sleep* var bandet ferdig med sin kontrakt hos Warner, og Øystein Greni valgte å fortsette på sitt eget Grandsport Records i stedet. Plata *[[Poetic Terrorism]]* ble gitt ut 14. april 2005 og tok Bigbangs suksess til nye høyder. To år senere var bandet tilbake hos Warner med albumet *[[Too Much Yang]]*. Albumet ble spilt inn i blant annet det legendariske platestudioet Capitol.

*Not A Rolling Stone er* en EP med 4 spor utgitt i 2005. Platen inneholder låten «Not A Rolling Stone» som hadde 12. plass som beste på VG-listen og som også finnes på *Poetic Terrorism*, den nye låten «Underneath the Sun», musikkvideoen til singelutgivelsen «Saturn Freeway» og en dokumentar om tittellåten.

## Bandmedlemmer
### Dagens medlemmer
*Øystein Greni &ndash; gitar, bass, trommer, perkusjon og vokal (1992–)
*Olaf Olsen &ndash; trommer, perkusjon og backing-vokal (1999-2000, 2001-)
*Nikolai Hængsle &ndash; bass/keyboards (1999-2004, 2009-)

### Tidligere medlemmer
*Christer Engen &ndash; trommer (1992–1997)
*Martin Horntveth &ndash; trommer (1997–1999)
*Kristian Syvertsen &ndash; trommer (1999)
*Karim Sayed &ndash; trommer (2000–2001)
*Erik Tresselt &ndash; bass (1992-1999, 2004-2005)
*Øyvind Storli Hoel &ndash; bass og backing-vokal  (2007-2008)
*Jarle Bernhoft - Bass og backing-vokal (2006)
*Lasse Weeden &ndash; bass (2007)

## Diskografi
Etter årstall står høyeste plassering på VG-lista.

### Album
* *[[Waxed]]* (1995)
* *[[Electric Psalmbook]]* (1999)
* *[[Clouds Rolling By]]* (21. august 2000) – nr. 2
* *[[Frontside Rock'n'Roll]]* (11. mars 2002) – nr. 3
* *[[Radio Radio TV Sleep]]* – livealbum (25. august 2003) – nr. 1
* *[[Poetic Terrorism]]* (11. april 2005) – nr. 1
* *[[Too Much Yang]]* (19. mars 2007) – nr. 1
* *[[Something Special - The Best of Bigbang]]* – samlealbum (desember 2007)
* *[[From Acid to Zen]]* – utgivelse for det amerikanske markedet (2008)
* *[[Edendale]]* (9. mars 2009) – nr. 1
* *[[Epic Scrap Metal]]* (4. mars 2011)
* *[[The Oslo Bowl]]* (4. mars 2013)
* *[[Glory Chord]]* (10. mai 2019) – nr. 4
* *Play Louder - Complete Soundtrack* - konsertalbum (29. november 2019)
* *[[Le Californie]]* (28. april 2023)

### EP-er
**[[Girl In Oslo EP]]* (14. februar 2000) – nr. 3
**[[New Glow EP]]* (26. juni 2000) – nr. 12
**[[Smiling For EP]]* (18. juni 2001) – nr. 7
**Not A Rolling Stone EP* (10. oktober 2005) – nr. 12

### 7"
**How Do You Do? / Something Better* (1997)
**Isabel / Better Save Yourself* (2009)

### DVD
**Radio Radio TV Sleep* (2003) – nr. 1

## Priser og nominasjoner
* Nominert til Spellemannprisen 1999 i klassen rock for *[[Electric Psalmbook]]*
* Nominert til Spellemannprisen 1999 i klassen årets nykommer for *[[Electric Psalmbook]]*
* Nominert til Spellemannprisen 2000 i klassen årets låt for «Girl in Oslo»
* Nominert til Alarmprisen 2001 i klassen beste liveband/artist
* Vant Gammleng-prisen 2014 i klassen pop/rock
* Nominert til Spellemannprisen 2005 i klassen rock for *[[Poetic Terrorism]]*
* Nominert til Alarmprisen 2007 i klassen rock for *[[Too Much Yang]]*
* Nominert til Alarmprisen 2007 i klassen beste live
* Nominert til Spellemannprisen 2007 i klassen rock for *[[Too Much Yang]]*
* Øystein Greni nominert til Spellemannprisen 2009 i klassen populærmusikkomponst for *[[Edendale]]*
* Nominert til Spellemannprisen 2013 i klassen rock for *[[The Oslo Bowl]]*
* Nominert til Spellemannprisen 2019 i klassen årets musikkvideo for «Leaning On Myself» regissert av 

## Referanser


## Eksterne lenker
* 
* 
* 
*  
* BigBang hos YouTube